الفندق: بولمان دبي كريك سيتي سينتر رزيدنسيز
 التقييم: “جيد”. المكان جميل وحلو موقعه قريب من المطار وفيه مجمع نفس الفندق انا خذيت شقة مكونه من غرفه وصاله ووقت الخروج طلعوني 2 بدال 12 ماقصروا. اللي ماعجبني ان خدمة الغرف بطيئة جدا والتنظيف مو جوده والتكييف كان رطب مو بارد مع اني كلمتهم اكثر من مره والافطار جدا سيئ اولا عشان غير موجود بنفس المبنى لتازم تنتقل المبنى مال الفندق عشان تروح الريوق يعني تنزل الدور الارضي بعدين تمشي بمواقف المجمع وبعدين تدخل مبنى الفندق وعقبها تصعد الدور الاول والطريقه الثانيه انك تصعد الدور الثامن عشان تطلع عالمسبح ومن المسبح لي الاصنصير عشان تنزل الدور السابع وبعدين تاخذ اصنصير ثاني عشان تنزل الدور الاول والعكس صحيح حتى سكان الفندق نفسه اذا بيروحون المسبح لازم يستخدمون 2 اصنصير يعني كل مكان فيه عيب احنا مشكلتنا مع الريوق حق الشقق والفندق حق المسبح قصه طويله والشي الثاني لاتوجد اصناف عامه اكثرها اصناف هنديه يعني مو معقوله اتريق عيش واذا طلب شي مو موجود لازم تعصب عشان يوفرونه ليش مو من البدايه ... اللوبي وايد صغير يعني حدك عايلتين يقعدون وحار لان عند المدخل علطول مفروض يكون اكبر بالنسبه حق السعر